CELEX: 22012D1018(01)
Language: lv
Date: 2012-10-03 00:00:00
Title: ES un Jordānijas Asociācijas padomes ieteikums ( 2012. gada 3. oktobris ) par ES un Jordānijas EKP rīcības plāna īstenošanu

18.10.2012   
            
            
               LV
            
            
               Eiropas Savienības Oficiālais Vēstnesis
            
            
               L 287/13
            
         ES UN JORDĀNIJAS ASOCIĀCIJAS PADOMES IETEIKUMS
   (2012. gada 3. oktobris)
   par ES un Jordānijas EKP rīcības plāna īstenošanu
   ES UN JORDĀNIJAS ASOCIĀCIJAS PADOME,
   ņemot vērā Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un tās dalībvalstīm, no vienas puses, un Jordānijas Hāšimītu Karalisti, no otras puses (1) (“nolīgums”), un jo īpaši tā 91. pantu,
   tā kā:
   
               (1)
            
            
               Nolīguma 91. pantā noteikts, ka ES un Jordānijas Asociācijas padomes kompetencē ir sniegt piemērotus ieteikumus, lai sasniegtu nolīguma mērķus.
            
         
               (2)
            
            
               Nolīguma 101. pantā paredzēts, ka Pusēm jāveic vispārēji vai īpaši pasākumi, kuri vajadzīgi, lai izpildītu tām nolīgumā noteiktās saistības, un jānodrošina, ka tiek sasniegti nolīgumā izklāstītie mērķi.
            
         
               (3)
            
            
               Nolīguma Puses ir vienojušās par ES un Jordānijas Eiropas kaimiņattiecību politikas (EKP) rīcības plāna (“EKP rīcības plāns”) tekstu.
            
         
               (4)
            
            
               EKP rīcības plāns atbalstīs nolīguma īstenošanu, Pusēm izstrādājot konkrētus pasākumus un vienojoties par tiem, tādējādi sniedzot praktiskas norādes šādai īstenošanai.
            
         
               (5)
            
            
               EKP rīcības plānam ir divkāršs mērķis: noteikt konkrētus pasākumus, ar kuriem Puses izpilda savas saistības, kas noteiktas nolīgumā, un nodrošināt plašāku satvaru turpmākai ES un Jordānijas attiecību nostiprināšanai, lai iesaistītu būtisku ekonomikas integrācijas pakāpi un padziļinātu politisko sadarbību saskaņā ar nolīguma vispārējiem mērķiem,
            
         IR PIEŅĒMUSI ŠO IETEIKUMU.
   Vienīgais pants
   Asociācijas padome iesaka Pusēm īstenot EKP rīcības plānu (2), ja šādas īstenošanas nolūks ir nolīguma mērķu sasniegšana.
   
      Briselē, 2012. gada 3. oktobrī
      
         
            ES un Jordānijas Asociācijas padomes vārdā –
         
            priekšsēdētāja
         
         C. ASHTON
      
   
   
      (1)  OV L 129, 15.5.2002., 3. lpp.
   
      (2)  Skatīt dokumentu 3302/12: http://register.consilium.europa.eu